CELEX: 62013CN0207
Language: et
Date: 2013-04-18 00:00:00
Title: Kohtuasi C-207/13: Eelotsusetaotlus, mille on esitanud College van Beroep voor het Bedrijfsleven (Madalmaad) 18. aprillil 2013 — Wagenborg Passagiersdiensten BV jt versus Minister van Infrastructuur en Milieu, teised menetlusosalised: Wagenborg Passagiersdiensten BV, Terschellinger Stoombootmaatschappij BV

29.6.2013   
            
            
               ET
            
            
               Euroopa Liidu Teataja
            
            
               C 189/7
            
         Eelotsusetaotlus, mille on esitanud College van Beroep voor het Bedrijfsleven (Madalmaad) 18. aprillil 2013 — Wagenborg Passagiersdiensten BV jt versus Minister van Infrastructuur en Milieu, teised menetlusosalised: Wagenborg Passagiersdiensten BV, Terschellinger Stoombootmaatschappij BV
   (Kohtuasi C-207/13)
   2013/C 189/14
   Kohtumenetluse keel: hollandi
   
      Eelotsusetaotluse esitanud kohus
   
   College van Beroep voor het Bedrijfsleven
   
      Põhikohtuasja pooled
   
   
      Kaebajad: Wagenborg Passagiersdiensten BV, Eigen Veerdiens Terschelling BV, MPS Stortemelk BV, MPS Willem Barentsz BV, MS Spathoek NV, G.A.F. Lakeman, kes tegutseb nime Rederij Waddentransport all
   
      Vastustaja: Minister van Infrastructuur en Milieu
   
      Teised menetlusosalised: Wagenborg Passagiersdiensten BV, Terschellinger Stoombootmaatschappij BV
   
      Eelotsuse küsimused
   
   
               1.
            
            
               Kas asjaolu, et Waddenzee Madalmaadele kuuluv osa on direktiivi 2006/87 (1) I lisas liigitatud siseveekoguks (2. tsooni veeteed), ei luba kohaldada nõukogu 7. detsembri 1992. aasta määrust (EMÜ) nr 3577/92 teenuste osutamise vabaduse põhimõtte kohaldamise kohta merevedudel liikmesriikides (merekabotaaž) avalikule reisijateveole Waddenzeel Madalmaade mandriosa ja Waddenzee saarte Terschellingi, Vlielandi, Amelandi ja Schiermonnikoogi vahel?
            
         
               2.
            
            
               Kas määruse nr 3577/92 kohaldatavus ei luba kohaldada määrust (EÜ) nr 1370/2007 (2), pidades silmas viimati nimetatud määruse artikli 1 lõiget 2?
            
         
               3.
            
            
               Kas liikmesriigid võivad määruse nr 1370/2007 artikli 1 lõikele 2 tuginedes tunnistada avalikule reisijateveole veeteedel kohaldatavaks ainult määruse ühe või mitu osa, käesolevas asjas artikli 5 lõike 3 ja sellega seotud artikli 5 lõike 4?
            
         
               4.
            
            
               Kas määruse nr 1370/2007 artikli 5 lõikes 4 sisalduvat erandit, eeskätt seal nimetatud 300 000 kilomeetrise teepikkuse kriteeriumi saab (ilma pikemata) tunnistada kohaldatavaks avalikule reisijateveole veeteedel?
            
         
               5.
            
            
               Kui vastus neljandale küsimusele on jaatav, siis millised tagajärjed tuleb seostada asjaoluga, et sellisel juhul on avaliku reisijateveo korraldamiseks veeteedel antud kontsessioonid, ilma et oleksid täidetud määruse nr 1370/2007 artikli 7 lõike 2 tingimused?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/87/EÜ, millega kehtestatakse siseveelaevade tehnilised nõuded ja tunnistatakse kehtetuks nõukogu direktiiv 82/714/EMÜ (ELT L 389, lk 1).
   
      (2)  Euroopa Parlamendi ja nõukogu 23. oktoobri 2007. aasta määrus (EÜ) nr 1370/2007, mis käsitleb avaliku reisijateveoteenuse osutamist raudteel ja maanteel ning millega tunnistatakse kehtetuks nõukogu määrused (EMÜ) nr 1191/69 ja (EMÜ) nr 1107/70 (ELT L 315, lk 1).